নিউজ বিএনএ , ডটকম ,  ঢাকা, ১১ জুলাই : ইসলামী সমমনা দলগুলোর ডাকা ৩০ ঘণ্টা হরতাল শেষ হয়েছে। তবে দ্বিতীয় দিন আজ সোমবার রাজধানীসহ দেশের বিভিন্ন স্থানে হরতালের তেমন কোন লক্ষন দেখা যায়নি। এমনকি হরতাল সমর্থক নেতা-কর্মীদেরও। হরতালের প্রথম দিন রোববার বিভিন্ন স্থানে সংঘর্ষ, হামলা, ধরপাকড়ের ঘটনা ঘটলেও সোমবার হরতালকারী কাউকে রাস্তায় দেখা যায়নি।    সংবিধানে আল্লাহর ওপর পূর্ণ আস্থা ও বিশ্বাস বাদ দেয়া, তত্ত্বাবধায়ক সরকার ব্যবস্থা বাতিল, ধর্মহীন শিক্ষানীতি ও ইসলাম বিরোধী নারী নীতিমালার প্রতিবাদে রোববার ভোর ৬ টা থেকে হরতাল কর্মসূচি  শুরু হয়। বিএনপি ও জামায়াতে ইসলামী এ হরতালে সমর্থন দিয়েছিলো । হরতালের দ্বিতীয় দিনে ঢাকার জনজীবন ছিলো স্বাভাবিক।    এদিকে হরতালে ট্রেন ও বিমান চলাচল স্বাভাবিক রয়েছে বলে দাবি করেছে কর্তৃপক্ষ। সকাল থেকে সায়দাবাদ বাস টার্মিনাল থেকে দূরপাল্লার গাড়ি ছেড়ে গেছে। এছাড়া সদরঘাট লঞ্চ টার্মিনাল থেকে স্বাভাবিক নিয়মে লঞ্চ ছেড়েছে।    সম্পাদনা : কামাল উদ্দিন খোকন।